CELEX: 62018CA0210
Language: sk
Date: 2019-07-10 00:00:00
Title: Vec C-210/18: Rozsudok Súdneho dvora (ôsma komora) z 10. júla 2019 (návrh na začatie prejudiciálneho konania, ktorý podala Schienen-Control Kommission — Rakúsko) — WESTbahn Management GmbH/ÖBB-Infrastruktur AG (Návrh na začatie prejudiciálneho konania — Doprava — Jednotný európsky železničný priestor — Smernica 2012/34/EÚ — Článok 3 — Pojem „Železničná infraštruktúra“ — Príloha II — Minimálny prístupový balík — Zahrnutie používania osobných nástupíšť)

9.9.2019   
            
            
               SK
            
            
               Úradný vestník Európskej únie
            
            
               C 305/17
            
         
      Rozsudok Súdneho dvora (ôsma komora) z 10. júla 2019 (návrh na začatie prejudiciálneho konania, ktorý podala Schienen-Control Kommission — Rakúsko) — WESTbahn Management GmbH/ÖBB-Infrastruktur AG
      (Vec C-210/18) (1)
      
      (Návrh na začatie prejudiciálneho konania - Doprava - Jednotný európsky železničný priestor - Smernica 2012/34/EÚ - Článok 3 - Pojem „Železničná infraštruktúra“ - Príloha II - Minimálny prístupový balík - Zahrnutie používania osobných nástupíšť)
      (2019/C 305/21)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Schienen-Control Kommission
      
         Účastníci konania pred vnútroštátnym súdom
      
      
         Žalobkyňa: WESTbahn Management GmbH
      
         Žalovaná: ÖBB-Infrastruktur AG
      
         Výrok rozsudku
      
      Príloha II smernice Európskeho parlamentu a Rady 2012/34/EÚ z 21. novembra 2012, ktorou sa zriaďuje jednotný európsky železničný priestor, sa má vykladať v tom zmysle, že „osobné nástupištia“, uvedené v prílohe I tejto smernice, sú súčasťou železničnej infraštruktúry, ktorej používanie patrí do minimálneho prístupového balíka v súlade s bodom 1 písm. c) uvedenej prílohy II.
      
         (1)  Ú. v. EÚ C 231, 2.7.2018.